**О С Н О В Н О У Ч И Л И Щ Е „ Х Р И С Т О Б О Т Е В ”**

 **с. Б Ъ Л Г А Р Е Н Е, о б щ . Л Е В С К И, о б л. П Л Е В Е Н**

**e-mail:** **ou\_bulgarene@abv.bg**

Утвърждавам:

 Директор – М.Пантелеева

## ****УЧИЛИЩЕН ПЛАН-ПРИЕМ НА УЧЕНИЦИ В I и V КЛАС********ЗА УЧЕБНАТА 2019/2020 ГОДИНА****

**I. ОБЩИ ПОЛОЖЕНИЯ**

**Чл. 1.  (1)** С училищния план-прием се определят редът и условията за план-прием в I и V клас в ОУ „ Христо Ботев “ за учебната 2019/2020 година.

**(2)** Училищният план-прием е разработен на основание чл.143, ал.1 от ЗПУО в съответствие с Раздел I от Глава четвърта от Наредба № 10 от 01.09.2016 г. за организация на дейностите в училищното образование и Наредба за финансиране на институциите в системата на предучилищното и училищното образование от 05.10.2017г.

**Чл. 2.** В I клас се приемат ученици в дневна форма на обучение, с продължителност на обучението в начален етап – 4 години , целодневна организация на учебния ден.

**Чл. 3.** В V клас се приемат ученици в дневна форма на обучение, с продължителност на обучението в прогимназиален етап – 3 години , целодневна организация на учебния ден.

Изучаване на чужд език – английски език, ЗУЧ.

**Чл. 4.** План - приемът се приема от Педагогическия съвет и се съгласува с Обществения съвет на училището.

**Чл. 5.** План-приемът и дейностите, свързани с прилагането му, се утвърждават със заповед на директора на училището в срок до 30 март.

**Чл. 6.** Утвърденият план-прием за първи и пети клас се публикува на интернет страницата на училището.

**Чл. 7.** За изпълнение на училищния план – прием директорът със заповед определя училищна комисия, която да приема заявленията за прием в първи и/или пети клас и извършва всички дейности по приема на учениците.

**II. ПРАВО НА УЧАСТИЕ В ПРИЕМА**

**Чл. 8. (1)** Постъпването в първи клас е задължително за децата, които навършват 7-годишна възраст в годината, през която се осъществява приемът за новата учебна година.

(2) В първи клас по преценка на родителя могат да бъдат записани и деца, които навършват 6-годишна възраст през годината, когато се осъществява приемът за първи клас. Задължително условие е наличието на готовност за училище, потвърдена в издаденото на детето удостоверение за задължително предучилищно образование.

**Чл. 9 (1) В пети клас постъпват ученици, които успешно за завършили обучението си в четвърти клас и са получили удостоверение за завършен начален етап на основно образование.**

**III. КЛАСИРАНЕ И ЗАПИСВАНЕ НА УЧЕНИЦИ В I КЛАС**

**Чл. 10.**Класирането се извършва от училищна комисия, определена със заповед на директора по следните критерии :

 1. Деца,завършили ПГ от селата Българене, Стежерово и Изгрев.

 2. Наличие на деца от семейството, обучаващи се в училището

 3. Желание на родителите

Не се прилагат критерии за прием на ученици в паралелки за 1-ви клас, когато броят на желаещите да се запишат в тях, не надвишава обявените места.

**Чл. 11**. Записване на учениците в първи клас се осъществява с подаване на оригинал на удостоверение за задължително предучилищно образование в училището и потвърждаване на заявлението.

**IV. ГРАФИК НА ДЕЙНОСТИТЕ ЗА ПРИЕМ И ЗАПИСВАНЕ НА УЧЕНИЦИ В I КЛАС**

**Чл. 12.** Графикът съдържа срокове за следните дейности :

1. Прием на молби/заявления за записване на първокласници с приложените необходими документи

**Срок от 01.03.2019 г. до 31.05.2019 г.**

1. Обявяване на списъци със записани ученици в първи клас за учебната 2019/2020г.

**Срок 03.06.2019 г.**

1. Записване на ученици в първи клас за учебната 2018/2019г. с оригинала на удостоверението за завършена подготвителна група в детска градина или в училище.

 **Срок от 03.06.2019 г. до 07.06.2019 г.**

1. Необходими документи при подаване на молби/заявления за записване на първокласници – в срок до 31.05.2019 г.:
2. Заявление по образец.
3. Заявление по образец за избор на задължително-избираема подготовка на учениците в първи клас.
4. Копие на удостоверение за раждане на детето.
5. Необходими документи при потвърждение и записване на първокласници:
* Оригинал на удостоверението за завършена подготвителна група в детска градина или в училище.

 **Срок до 07.06.2019 г.**

**V. ЗАПИСВАНЕ НА УЧЕНИЦИ В V КЛАС**

**Чл. 13.** **(1)** В пети клас се записват ученици, които са завършили начален етап на основно образование в училището, след като родителите /настойниците са:

1. Подали заявление по образец.
2. Подали копие на удостоверение за завършен начален етап на основно образование.
3. Подали заявление по образец за избор на избираеми учебни часове за учениците.

**IV ГРАФИК НА ДЕЙНОСТИТЕ ЗА ПРИЕМ И ЗАПИСВАНЕ НА УЧЕНИЦИ В V КЛАС**

**Чл. 14.** Графикът съдържа срокове за следните дейности :

1. Прием на молби/заявления за записване на ученици в пети клас с приложените необходими документи

**Срок от 17.06.2019г. до 20.06.2019г.**

1. Обявяване на списъци със записаните ученици в пети клас за учебната 2019/2020г.

**Срок 21.06.2019г.**

Училищният план – прием е приет на заседание на Педагогическия съвет от 15 февруари 2019 г. с Протокол № 4 и e утвърден със заповед № РД-12-123/19.03.2019 г. на директора на ОУ „ Христо Ботев “ – с.Българене.